
Dragoș VITENCU - Bucovinenii care au fost... 

110 ani de la naşterea scriitorului pribeag, publicistului şi animatorului cultural bucovinean 
din perioada interbelică, Dragoş VITENCU. 


În acest modest articol am inclus date referitoare la viaţa şi rodnica activitate a lui Dragoş 
Vitencu, pe care le-am selectat din sursele avute la îndemână, în primul rând, am aflat mai 
multe despre scriitor din materialele inserate în cartea autorului „Cernăuţiul meu”, ediţie 
îngrijită în anul 2008 de către scriitoarea din Suceava, Aura Brădăţan, şi în paginile 
almanahului „Ţara Fagilor”, alcătuit de Dumitru Covalciuc. 


Spicuind aceste date şi din alte publicaţii, am ajuns la concluzia că scriitorul Dragoş Vitencu îşi 
merită locul în constelația personalităţilor cu care trebuie să se mândrească Cernăuţiul şi mai 
întâi de toate noi, românii acestor locuri. 


Dragoş Vitencu a văzut lumina zilei în oraşul Cernăuţi, la 15 octombrie 1908, este fiul lui 
Alexandru Vitencu (1878-1962), editorul de vechi documente moldoveneşti şi directorul Şcolii 
reale din capitala Bucovinei, şi al învăţătoarei Eugenia (născută Coribut). Obţinând studii 
secundare la Liceul Ortodox „Mitropolitul Silvestru” şi studii superioare la Facultatea de 
Drept din Cernăuţi (1926-1931), Dragoş Vitencu îşi continuă studiile complementare la 
Facultatea de Litere şi Filozofie şi la Conservatorul de Muzică şi Artă Dramatică din capitala 
Bucovinei. În acest timp a făcut parte din Societatea academică „Junimea”, preşedinte al 
căreia a fost o perioadă de timp şi redactor al revistelor cernăuţene „Cronica studenţească” 
(1931) şi a liceenilor „Speranţa”. Un timp a fost şi judecător la Stăneşti (Storojineţ) şi la 
Şercaia (Braşov), după care s-a înscris în baroul din Cernăuţi. Dând dovadă şi de alese 
aptitudini literare, a colaborat în presa bucovineană cu articole, eseuri, pamflete, note, 
versuri de factură tradiționalistă, debutând publicistic în 1935, cu schiţa polemică „Când îi dai 
nas lui Ivan”. În 1938 s-a numărat printre membrii fondatori ai Societăţii Scriitorilor 
Bucovineni. Evenimentele dramatice din 1940 îl obligă să se refugieze la Piatra-Neamţ, 
părăsind oraşul natal Cernăuţi, pe care l-a iubit atât de mult: „Cernăuţiul despre care am scris 
versuri nu mai există. Este undeva, pe alt țărm, un loc căruia lumea îi zice Cernăuţi, dar acesta 
nu are nimic comun cu oraşul meu, decât zidurile şi pământul de sub ele..”, mărturisea 
dureros mai târziu Dragoş Vitencu. Un timp familia Vitencu locuieşte la Bucureşti, scriitorul 
fiind mobilizat, apoi, prin iulie 1941, revine la Cernăuţi, iar în anii 1942-1944 a fost secretar al 
redacţiei „Revista Bucovinei”. Cu durere în suflet, a luat în martie 1944 calea pribegiei, 
părăsind pentru totdeauna meleagurile natale, unde a copilărit şi şi-a petrecut cei mai 
frumoşi ani ai tinereţii, stabilindu-se la început la Buziaş, apoi la Timişoara, şi în cele din 
urmă, la Piatra-Neamţ. O vreme este deţinut politic al regimului comunist din România. După 
eliberare este consilier juridic la o întreprindere din Piatra-Neamţ şi membru activ pe viaţă al 
Societăţii pentru Cultura şi Literatura Română în Bucovina din perioada interbelică. La 7 
martie 1945 s-a căsătorit cu Oltea, profesoară de geografie (fiica preotului Cristofor lliuţ), care 
i-a fost alături până la moarte. 


Dacă până la refugiu a scos la Cernăuţi cartea de versuri „Caiet de duminică” (1943), în 
România a reuşit să publice romanul „Viaţa pasionată a lui Ciprian Porumbescu” (1974), mai 
multe lucrări, printre care „Scrisori de la Dumnezeu”, „Permanente româneşti”, „Cronica 
romanţată a târgului Cernăuţi”, „Lada de mărunţişuri” etc., au rămas în manuscris şi îşi 
aşteaptă editorul. S-a stins din viaţă cu 37 de ani în urmă, după o grea suferinţă, la 28 iulie 
1981 la Bucureşti. 

Propun cititorilor ziarului poezia scrisă în anul 1979 „Prietenilor mei, pribegi”. 

Când ne-om întoarce iar la noi acasă, 

Vom fi doar suflete cu nevăzut contur; 

Cei astăzi nenăscuţi ne-or aduna în jur; 

Noi vom uita că ţărâna ne-apasă. 

Ne-om risipi prin iarba de mătasă 

Şi-alăturea de sufletul lor pur, 

Vom şterge urma paşilor de fum 

Şi-om sta cu toate vârstele la masă. 

După cum vedem, Dragoş Vitencu ne oferă un exemplu de iubire faţă de glia natală, este o 
personalitate exemplară pentru tineretul nostru de azi şi ne îndeamnă să ne cinstim 
înaintaşii, care prin fapte mari şi nobile au înmulţit tezaurul nostru naţional şi gloria 


românilor din Bucovina. 


Octavian VORONCA Or. Cernăuţi 

Un nou studiu arată că oamenii recunosc în 
medie 5.000 de feţe — 


+ Cei care uită trecutul sunt condamnaţi să 
îl retrăiască 


Lasă un răspuns 


Trebuie să fii autentificat pentru a publica un comentariu. 

Se vinde o casă în satul Tărăsăuţi, raionul 


Noua Suliţă, cu lot de pământ, situată la 


trasa centrală, vizavi de magazinul „lana”. 


Toate documentele sunt în ordine, iar 
pământul - privatizat. Preţ negociabil. 
Amânunte la tel.: 0958345804, 05013030 


Be the first of your friends to like this 

ARTICOLE RECENTE 


1 iunie - Ziua Internaţională a 
Ocrotirii Copiilor - „Credinţa îi 
obişnuieşte pe copii cu smerenia, cu 
iubirea față de aproapele” 1 iunie 
2020 


Noi măsuri de relaxare a restricţiilor 
legate de coronavirus aplicate în 
Ucraina. Regiunea Cernăuţi nu este 
pregătită pentru aceasta 1 iunie 2020 


La Cernăuţi au decedat 4 pacienţi care 


sufereau de pneumonie severă 1 
iunie 2020 


O pensionară din Cernăuţi a fost 
surprinsă agăţată de scara unui 
troleibuz (VIDEO) 1 iunie 2020 


Istoricul zilei: 1 iunie - Primul român 
care a călcat pe pământul Chinei 1 
iunie 2020 


Mănăstirea rupestră Galiţea din satul 
Neporotova, raionul Secureni 1 iunie 
2020 


Tragedie la Culiceni. Un tânăr a căzut 
de pe o clădire aflată în construcţie 1 
iunie 2020 


1 iunie - Ziua Internaţională a 
Ocrotirii Copiilor - Copilul trebuie să 
facă primii paşi în viaţă pe un drum 
paşnic 1 iunie 2020 


Şi-a reluat activitatea punctul de 
trecere comun „Mamaliga-Criva” 1 
iunie 2020 


În perioada de creştere a şomajului, 
în regiune sunt solicitati şoferii, 
muncitorii şi lucrătorii medicali 31 
mai 2020 


Kypcu amor Ha 02.06.20 
Cepennii kypc 


Baniora 


USD 
EUR 


KyniBNA 


v26.6724 
429.4512 


RUB 40.3371 





npogax 


v26.9258 
429.9718 
40.3863 


ImpactPress 


ntru ca ai dreptul sa fii informat! 


TIMP ROMANESC 


E timpul tău! 


Iltimpromanesc.ro 

